Miksi päihdeongelmaisen ihmisen kohtaaminen on niin vaikeaa?

Pihlajalinna Oulun toimitusjohtaja Riikka Moilanen sai viime viikolla potkut, koska hän kutsui päihdeongelmaisia kaupunginvaltuuston kokouksessa ihmisroskaksi ja puhui heidän siivoamisestaan. Tapausta on puitu jälkikäteen useista näkökulmista: milloin sosiaalisesta mediasta tuli tuomioistuin? Millainen anteeksipyyntö on riittävä? Millainen imagohaitta on yritykselle riittävä irtisanomisperuste? Sen sijaan keskustelu koko tapauksen ytimestä on jäänyt alkutekijöihinsä: miksi meidän on niin vaikea kohdata ja ymmärtää päihde- ja elämänhallintaongelmista kärsiviä ihmisiä? Humaania päihdepolitiikkaa ry:n jäsen Henry Vistbacka muistuttaa, että päihdeongelma on useimmissa tapauksissa seuraus jostain, ei syy itsessään. Ja kaikkien olisi aiheellista pohtia syitä, jotka voivat tällaiseen tilanteeseen johtaa. (Kuva: AOP)